
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

+ .. 

_ ΤΕΥΧΟΣ ΔΕΥΤΕΡΟ _ Αρ. Φύλλου 874 

2 Οκτωβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύστημα Διαχείρισης, Παρακολούθησης, Ελέγχου 
και Αξιολόγησης Ενεργειών Κατάρτισης που υλο¬ 
ποιούνται στα πλαίσια του Επιχειρησιακού Προ¬ 
γράμματος Βιομηχανίας (Ε.Π.Β.), τα οποία χρημα¬ 
τοδοτούνται από το Ευρωπαϊκό Κοινωνικό Ταμείο 
(Ε.Κ.Τ.) στο πλαίσιο του Κοινοτικού Πλαισίου 

Στήριξης (Κ.Π.Σ.) 1994-1999. 1 

Σύστημα Διαχείρισης, Παρακολούθησης, Ελέγχου 
και Αξιολόγησης Ενεργειών Κατάρτισης που υλο¬ 
ποιούνται στα πλαίσια του Επιχειρησιακού 
Προγράμματος Βιομηχανίας (Ε.Π.Β.), τα οποία 
χρηματοδοτούνται από το Ευρωπαϊκό Κοινωνικό 
Ταμείο (Ε.Κ.Τ.) στο πλαίσιο του Κοινοτικού 
Πλαισίου Στήριξης (Κ.Π.Σ.) 1994- 1999. 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 35435/440 (1) 

Σύστημα Διαχείρισης, Παρακολούθησης, Ελέγχου και 
Αξιολόγησης Ενεργειών Κατάρτισης που υλοποιού¬ 
νται στα πλαίσια του Επιχειρησιακού Προγράμματος 
Βιομηχανίας (Ε. Π. Β.), τα οποία χρηματοδοτούνται από 
το Ευρωπαϊκό Κοινωνικό Ταμείο (Ε.Κ.Τ.) στο πλαίσιο 
του Κοινοτικού Πλαισίου Στήριξης (Κ.Π.Σ.) 1994-1999. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Νόμου 1558/85 “Κυβέρνηση και Κυβερνητικά 
Όργανα” (ΦΕΚ137/Α/26-7-85) όπως τροποποιήθηκε και ι¬ 
σχύει. 

β) Τις διατάξεις του Π.Δ. 229/86 (ΦΕΚ Α 86) “Σύσταση 
και οργάνωση της Γενικής Γραμματείας Βιομηχανίας” και 
του Π.Δ. 396/89 (ΦΕΚ Α 172) “Οργανισμός της Γενικής 
Γ ραμματείας Βιομηχανίας”, όπως τροποποιήθηκε και συ¬ 
μπληρώθηκε με το Π.Δ. 189/31.5.95 (ΦΕΚΑ99). 

γ) Τις διατάξεις του Π.Δ. 368/89 “Οργανισμός του 
Υπουργείου Εργασίας (ΦΕΚ 163/Α). 

δ) Τις διατάξεις του Π.Δ. 27/1.2.96 (ΦΕΚ 19/Α) “Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 


γειας και Τεχνολογίας και Εμπορίου στο Υπουργείο Ανά¬ 
πτυξης”. 

ε) Τις διατάξεις του άρθρου 18, παρ. 3 και 4 του Ν. 
2224/94 “Ρύθμιση θεμάτων εργασίας συνδικαλιστικών 
θεμάτων κ.λ.π. (ΦΕΚ 112Α). 

στ) Τις διατάξεις των άρθρων 32,33,34,35 και 37 του Ν. 
1943/91 (ΦΕΚ50Α). 

ζ) Τις διατάξεις του Π.Δ. 98/96 (ΦΕΚ77/Α). 

η) Τις διατάξεις των Κανονισμών με αριθμ. 2081/20-7- 
93,2082/20-7-93 και 2084/20-7-93της Επιτροπήςτης Ε.Ε. 

2. Την απόφαση της Ευρωπαϊκής Επιτροπής με αριθμ. 
Ο (94) 1421/27-7-94, σχετικά με την έγκριση του Επιχει¬ 
ρησιακού Προγράμματος Συνεχιζόμενης Επαγγελματι¬ 
κής Κατάρτισης και Προώθησης της Απασχόλησης. 

3. Την απόφαση της Ευρωπαϊκής Επιτροπής με αριθμ. 
Ε (94) 1833/2/29-7-94 με την οποία εγκρίνεταιτο Επιχει¬ 
ρησιακό Πρόγραμμα Βιομηχανίας, όπως τροποποιήθηκε 
και ισχύει. 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπο¬ 
λογισμού. 

5. Την ανάγκη προσαρμογής του Συστήματος Δια¬ 
χείρισης & Παρακολούθησης Ενεργειών Συνεχιζόμενης 
Επαγγελματικής Κατάρτισης, στις ιδιαιτερότητες των ε¬ 
νεργειών κατάρτισης του Επιχειρησιακού Προγράμ¬ 
ματος Βιομηχανίας (Ε.Π.Β.), αποφασίζουμε: 

Άρθρο 1 

Το Υπουργείο Ανάπτυξης - Γ ενική Γ ραμματεία Βιομηχα¬ 
νίας αναλαμβάνειτη διαχείριση των δράσεων κατάρτισης 
που περιλαμβάνονται στο Επιχειρησιακό Πρόγραμμα 
Βιομηχανίας, και ειδικότερα 

Των ενεργειών υποστήριξης της διαχείρισης του Επι¬ 
χειρησιακού Προγράμματος Βιομηχανίας που περιλαμ¬ 
βάνουν, ειδικές ενέργειες κατάρτισης για την υποστήρι¬ 
ξη συγκεκριμένων μέτρων - δράσεωντου Επιχειρησιακού 
Προγράμματος Βιομηχανίας στα πλαίσια του Μέτρου 
5.2. 

Αρθρο 2 

ΝΟΜΙΚΟ ΠΛΑΙΣΙΟ 

Οι φορείς που χρηματοδοτούνται από το Ευρωπαϊκό 
Κοινωνικό Ταμείο (ΕΚΤ) οφείλουν να τηρούν: 

α. Τις διατάξεις που διέπουν τη λειτουργία και διαχείρι¬ 
ση του ΕΚΤ, δηλαδή τους Κανονισμούς (ΕΟΚ) αριθ. 
2081/93,2082/93 και ιδίωςτου Κανονισμού (ΕΟΚ) με αριθ. 
2084/93 που αφορά το ΕΚΤ. 

β. Την Απόφαση της Επιτροπής της Ευρωπαϊκής 
Ενωσης (ΕΕ) με αριθ. Ε(94)1716της 13-7-93 σχετικά με 
την έγκριση του 2ου Κοινοτικού Πλαισίου Στήριξης (ΚΠΣ) 
για την Ελλάδα και ιδίως τις διατάξεις εφαρμογής του. 

γ. Την Απόφαση της Επιτροπής με αριθ. 1421 0(94) 29- 
7-94 σχετικά με την έγκριση του Επιχειρησιακού 
Προγράμματος “Συνεχιζόμενη Κατάρτιση και προώθηση 
της απασχόλησης" και ιδίως τις διατάξεις εφαρμογής. 

δ. Την Απόφαση της Επιτροπής με αριθ. Ε (94) 1833/2/ 
29-7-94 σχετικά με την έγκριση του Επιχειρησιακού 
Προγράμματος Βιομηχανίας. 

ε. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

στ. Την ισχύουσα Εθνική και Κοινοτική Νομοθεσία που 
αφορά την υλοποίηση και διαχείριση προγραμμάτων. 

η. Την ισχύουσα Φορολογική Νομοθεσία και ιδίωςτο νο¬ 
μότυπο των φορολογικών στοιχείων και παραστατικών. 

Άρθρο 3 

ΕΙΔΙΚΕΣ ΕΝΕΡΓΕΙΕΣ ΚΑΤΑΡΤΙΣΗΣ ΓΙΑ ΤΗΝ 
ΥΠΟΣΤΗΡΙΞΗ ΣΥΓΚΕΚΡΙΜΕΝΩΝ ΜΕΤΡΩΝ - ΔΡΑΣΕΩΝ 

ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ 
ΒΙΟΜΗΧΑΝΙΑΣ 

1. Το Υπουργείο Ανάπτυξης - Γ ενική Γ ραμματεία Βιομη¬ 
χανίας διαχειρίζεται τις ειδικές ενέργειες - δράσεις που 
προβλέπονται στο Υποπρόγραμμα 5 Μέτρο 5.2 του Επι¬ 
χειρησιακού Προγράμματος Βιομηχανίας ή / και αναθέτει 
τη διαχείρισή τους σε Ενδιάμεσο Φορέα που θα επιλεγεί 
με βάση το Π.Δ. 98/96. 

2. Το Υπουργείο Ανάπτυξης - Γ ενική Γ ραμματεία Βιομη¬ 
χανίας ορίζει τους θεματικούς άξονες των ενεργειών κα¬ 
τάρτισης. Το Υπουργείο Ανάπτυξης - Γενική Γραμματεία 
Βιομηχανίας ή / και ο Ενδιάμεσος Φορέας προσκαλείτους 
ενδιαφερομένους φορείς να υποβάλουν τις προτάσεις 
τους. 

3. Δικαίωμα υλοποίησης ενεργειών κατάρτισης έχουν 
πιστοποιημένα Κέντρα Επαγγελματικής Κατάρτισης. 

Μέχρι την οριστική πιστοποίηση των δομών συνεχιζό¬ 
μενης κατάρτισης, οι ενέργειες που εντάσσονται στο εν 
λόγω Μέτρο θα υλοποιούνται απο τις δομές του Κανονι¬ 
σμού (ΕΟΚ) 81 5/84, τις δομές που έχουν χρηματοδοτηθεί 
απο το Λ.Π. “Βελτίωση Δομών Κατάρτισης” του Α’ Κ.Π.Σ., 
τα τριτοβάθμια Εκπ/κά Ιδρύματα (ΑΕΙ, ΤΕΙ) και ορισμέ¬ 
νους εξειδικευ μένους Οργανισμούς που εποπτεύονται α¬ 
πο το Υπ. Ανάπτυξης και οι οποίοι θα ορισθούν ύστερα α¬ 
πο σχετική διαβούλευση στα πλαίσια της εταιρικής σχέ¬ 
σης. Ο στόχος των παραπάνω ενεργειών είναι η 
υποβοήθηση της εφαρμογής όλων των Μέτρων και 
Δράσεων του Επιχειρησιακού Προγράμματος Βιομηχα¬ 
νίας μέσω της μεταφοράς τεχνογνωσίας σε εξειδικευμέ- 
να θέματα και νέους θεσμούς που εισάγονται στο οικονο¬ 
μικό περιβάλλον της χώρας και αφορούν στην προσαρ- 
μογή της λειτουργίας των Επιχειρήσεων στις νέες 
συνθήκες ανταγωνισμού. Τα ανωτέρω προγράμματα κα¬ 
τάρτισης απευθύνονται σε εργαζόμενους, στελέχη επι¬ 
χειρήσεων και επιχειρηματίες και πρέπει να είναι εναρμο¬ 
νισμένα με τους στόχους των Μέτρων και των Δράσεων 
του Επιχειρησιακού Προγράμματος Βιομηχανίας. Οι εν¬ 


διαφερόμενοι φορείς υποβάλλουν πρόταση μετά από 
σχετική πρόσκληση του Υπουργείου Ανάπτυξης - Γ ενική 
Γ ραμματεία Βιομηχανίας ή / και του Ενδιάμεσου Φορέα. 

4. Η αξιολόγηση των προτάσεων, η έγκριση των προ¬ 
γραμμάτων και ο έλεγχος υλοποίησης τους γίνεται σύμ¬ 
φωνα με την κατά περίπτωση ισχύουσα νομοθεσία. Στην 
αξιολόγηση συμμετέχει και το Υπουργείο Εργασίας με εκ¬ 
προσώπους του. 

5. ΕΠΙΛΕΞΙΜΕΣ ΕΝΕΡΓΕΙΕΣ 

Οι επιλέξιμες ενέργειες για χρηματοδότηση από το 
Ε.Κ.Τ. είναι η κατάρτιση εργαζομένων, στελεχών επιχει¬ 
ρήσεων και επιχειρηματιών σε εξειδικευμένα θέματα που 
εισάγονται στο πλαίσιο των Μέτρων και Δράσεων το υ Επι¬ 
χειρησιακού Προγράμματος Βιομηχανίας. 

6. ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες για χρηματοδότηση από το ΕΚΤ δαπάνες 
ειδικών ενεργειών κατάρτισης αφορούν: 

6.1. Το διδακτικό προσωπικό 

6.1.1. Οι αμοιβές των εκπαιδευτών διαμορφώνονται ως 
εξής: 

α. Μέχρι 12.000 δραχμές ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν τουλάχιστον 3 χρόνια επαγγελματική 
εμπειρία. 

β. Μέχρι 10.000 δραχμές ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών. 

γ. Μέχρι 7.000 δραχμές ανά ώρα κατάρτισης για τους 
εκπαιδευτές που είναι κάτοχοι πτυχίου τριτοβάθμιας εκ¬ 
παίδευσης και έχουν τουλάχιστον 3 χρόνια επαγγελματι¬ 
κή εμπειρία. 

δ. Μέχρι 5.000 δραχμές ανά ώρα κατάρτισης για τους 
εκπαιδευτές που είναι κάτοχοι πτυχίου τριτοβάθμιας εκ¬ 
παίδευσης. 

ε. Μέχρι 5.000 δραχμές ανά ώρα κατάρτισης για τους 
εκπαιδευτές που είναι τελειόφοιτοι Γενικού ή Τεχνικού 
Λυκείου ή Τεχνικών Επαγγελματικών Σχολών του 
Υπουργείου Παιδείας, ή Σχολών Μαθητείας του ΟΑΕΔ και 
έχουν 4 χρόνια επαγγελματική εμπειρία. 

στ. Μέχρι 5.000 δραχμές ανά ώρα κατάρτισης για τους 
εκπαιδευτές που έχουν τελειώσει την 9ετή υποχρεωτική 
εκπαίδευση (Γυμνάσιο) και έχουντουλάχιστον 6 χρόνια ε¬ 
παγγελματική εμπειρία. 

ζ. Μέχρι 4.000 δραχμές ανά ώρα κατάρτισης για τους 
εκπαιδευτές πρακτικής εκπαίδευσης που έχουν τουλάχι¬ 
στον 8 χρόνια επαγγελματική εμπειρία. 

Στις παραπάνω αμοιβές συμπεριλαμβάνονται οι ασφα¬ 
λιστικές εισφορές καθώς και οι δαπάνες επιδομάτων εορ¬ 
τών, αδείας και αποζημιώσεων αδείας που αντιστοιχούν 
στο χρονικό διάστημα που διαρκεί η εκπαίδευση. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλιστικές εισφορές, ο φόρος εισο¬ 
δήματος και το τέλος χαρτοσήμου. 

6.1 . 2 . Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 

6.1.3. Αμοιβές για κατάρτιση που παρέχεται από αλλο¬ 
δαπά φυσικά πρόσωπα ή φορείς. 

6.1.4. Για να χρηματοδοτηθούν οι παραπάνω κατηγο¬ 
ρίες δαπανών πρέπει να υπάρχουντα παρακάτω στοιχεία: 

- Ονομαστική κατάσταση των εκπαιδευτών 

- Βιογραφικά των εκπαιδευτών 

- Πιστοποιητικά σπουδώντων εκπαιδευτών 

- Αποδεικτικά επαγγελματικής και εκπαιδευτικής εμπει¬ 
ρίας των εκπαιδευτών 

- Δείγμα υπογραφής των εκπαιδευτών 

- Δελτία παρουσίας εκπαιδευτών 

- Δελτία διδασκόμενης ύλης 

- Τιμολόγια ή αποδείξεις παροχής υπηρεσιών των εκ¬ 
παιδευτών σύμφωνα με τη φορολογική νομοθεσία 

- Εντάλματα πληρωμής 

- Ωρολόγιο πρόγραμμα 

- Μηνιαίο δελτίο πραγματοποιηθεισών ωρών απασχό¬ 
λησης για κάθε εκπαιδευτή 

6.1.5. Σε περίπτωση μη ύπαρξης παραστατικών, οι ανω¬ 
τέρω δαπάνες δεν θεωρούνται επιλέξιμες. 

6.1.6. Η πληρωμή των αμοιβών και αποζημιώσεων των 
εκπαιδευτών γίνεται με τραπεζική επιταγή 

6.2. Τους εκπαιδευόμενους 

6.2.1. Οι εργαζόμενοι, στελέχη και επιχειρηματίες των 
επιχειρήσεων που καταρτίζονται στο πλαίσιο των προ¬ 
γραμμάτων που εντάσσονται στο Μέτρο 5.2, δικαιούνται 
αποζημείωσης 500 δρχ ανά ώρα κατάρτισης. 

6.2.2. Τα έξοδα μετακίνησης των εκπαιδευομένων είναι 
επιλέξιμη δαπάνη μόνο σε περίπτωση που οι καταρτιζό¬ 
μενοι διαμένουν εκτός των ορίωντου Δήμου ή Κοινότητας 
που γίνεται η κατάρτιση. 

6.2.3. Τα έξοδα διατροφής και διαμονής των καταρτιζο- 
μένων είναι επιλέξιμη δαπάνη. 

6.2.4. Η αποζημίωση που προβλέπεται στο σημείο 7.2.1 
αποτελεί εισόδημα και υπόκειται σε φόρο εισοδήματος 
και τέλος χαρτοσήμου και παρουσιάζεται σε ξεχωριστή 
κατάσταση. 

6.2.5 Οι δαπάνες που αναφέρονται στις παραγράφους 

6.2.1, 6.2.2, 6.2.3, 6.2.4, είναι επιλέξιμες εφόσον υπάρ¬ 
χουν τα εξής στοιχεία: 

- Ονομαστική κατάσταση εκπαιδευομένων 

- Δελτίο παρουσίας των εκπαιδευομένων 

- Παραστατικά πληρωμής των εκπαιδευομένων 

- Ωρολόγιο πρόγραμμα εκπαίδευσης 

- Δελτίο διδαχθείσης ύλης 

- Αποδεικτικά στοιχεία για τα έξοδα μετακίνησης των εκ- 
παιδευομένων 

Οι δαπάνες που προαναφέρθηκαν είναι επιλέξιμες εφό¬ 
σον υπάρχουν αποδεικτικά στοιχεία γι’αυτές. 

6.3. Τα αναλώσιμα, την κατανάλωση και τον εξοπλισμό 

6.3.1. Όσον αφορά τα αναλώσιμα, την κατανάλωση και 
τον εξοπλισμό χρηματοδοτούνται δαπάνες που αφο¬ 
ρούν: 

α. Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη, ση¬ 
μειώσεις, συγγραφή σημειώσεων, φωτοτυπίες, εκτυπώ¬ 
σεις, υλικά εκπαίδευσης, δαπάνες δημοσιότητας των 
προγραμμάτων, δαπάνες αποστολής εντύπων, ατομικά 
είδη των καταρτιζομένων (γάντια, φόρμες εργασίας, υπο¬ 
δήματα, προστατευτικά γυαλιά, κ.λπ.), αναλώσιμες πρώ¬ 
τες ύλες, (έως 10% του συνολικού κόστους του προγράμ¬ 
ματος αποδεικνυομένου δια του αναλόγου παραστατι¬ 
κού), υλικά καθαριότητας, προστατευτικά ενδύματα, 
δακτυλογράφηση, κ.λπ. Για τα παραπάνω είδη απαιτού¬ 
νται τιμολόγια και δελτία αποστολής εφόσον τα τιμολόγια 
δεν είναι διάτρητα και εξοφλητική απόδειξη. Η ποσότητα 
και η αξία των αναλώσιμων υλικών επαληθεύεται και απο- 
δεικνύεται συσχετιζόμενη με τον αριθμό των καταρτιζο- 
μένων καθώς και με τα ιδιαίτερα χαρακτηριστικά κάθε 
προγράμματος. 

β. Η ενοικίαση και η χρηματοδοτική μίσθωση εξοπλι¬ 
σμού που είναι απαραίτητος για την κατάρτιση είναι επι¬ 


λέξιμη δαπάνη, εφόσον το συνολικό μίσθωμα ανέρχεται 
μέχρι ποσοστού 30% της αγοραστικής αξίας του εξοπλι¬ 
σμού αυτού. 

Για την απόδειξη των παραπάνω απαιτούνται μισθωτή¬ 
ρια συμβόλαια, θεωρημένα απάτην αρμόδια Δ.Ο.Υ., τιμο¬ 
λόγια και δελτία αποστολής εφόσον τα τιμολόγια δεν εί¬ 
ναι διάτρητα, τόσο κατά την παράδοση όσο και κατά την 
επιστροφή. 

γ. Απόσβεση εξοπλισμού σύμφωνα με την ισχύουσα ε¬ 
θνική νομοθεσία. 

δ. Οι δαπάνες επιλογής των καταρτιζομένων. 

ε. Οι δαπάνες αξιολόγησης του προγράμματος και 
διοργάνωσης ημερίδας για την απονομή των βεβαιώσεων 
εκπαίδευσης. 

στ. Οι δαπάνες συντήρησης των χώρων εκπαίδευσης. 

ζ. Οι δαπάνες μεταφοράς, εγκατάστασης, συντήρησης 
και ασφάλισης του εξοπλισμού. 

6.4. Λοιπές δαπάνες - Έμμεσες δαπάνες 

6.4.1. Στην κατηγορία αυτή χρηματοδοτούνται δαπάνες 
που αφορούν: 

- Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων (ασφαλι¬ 
στικές εισφορές, επιδόματα εορτών, αδείας κλπ.) 

-Δαπάνες μετακίνησης, διαμονής και διατροφής του ως 
άνω προσωπικού 

- Δαπάνες εκπαίδευσης του διοικητικού προσωπικού 

- Δαπάνες προετοιμασίας των προγραμμάτων 

- Δαπάνες ύδρευσης, θέρμανσης των εκπαιδευτικών ε¬ 
γκαταστάσεων κλπ.. 

- Ενοίκια των μονίμων εκπαιδευτικών εγκαταστάσεων 

- Αμοιβές για βρεφονηπιακούς σταθμούς κατά τη διάρ¬ 
κεια υλοποίησης των προγραμμάτων 

6.4.2. Για τις παραπάνω δαπάνες απαιτούνται αποδει¬ 
κτικά όπως: εντάλματα πληρωμής, μισθολογικές κατα¬ 
στάσεις, τιμολόγια, μισθωτήρια συμβόλαια στην περί¬ 
πτωση που οι εκπαιδευτικές εγκαταστάσεις είναι ενοικια¬ 
ζόμενες κ.λπ.. 

Το σύνολο των δαπανών (λοιπές δαπάνες και έμμεσες 
δαπάνες) της παρούσας παραγράφου δεν είναι δυνατόν 
να υπερβαίνει το 1/4 του συνολικού κόστους του προ¬ 
γράμματος. 

6.4.3. Στις περιπτώσεις επέκτασης των εκπαιδευτικών 
δραστηριοτήτων των φορέων υλοποίησης σε περιοχές 
που δεν διαθέτουν μόνιμες εκπαιδευτικές δομές, η δαπά¬ 
νη για ενοικίαση αιθουσών διδασκαλίας είναι επιλέξιμη 
κατά 100% και δεν εμπίπτει στον περιορισμό του 1 /4 του 
συνολικού κόστους του προγράμματος. 

Γ ια την απόδειξη των παραπάνω απαιτούνται μισθωτή¬ 
ριο συμβόλαιο, τιμολόγιο ή αποδείξεις ενοικίου. 

6.4.4. Όλες οι κατηγορίες των δαπανών θεωρούνται ε¬ 
πιλέξιμες, μόνο εφ’όσονη υποχρέωση έχει αναληφθεί κα¬ 
τά διάστημα δύο μήνες πριν την έναρξη του προγράμμα¬ 
τος έως και δύο μήνες μετά το πέρας αυτού. 

7. ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ 
ΚΟΣΤΟΥΣ ΤΟΥ ΠΡΟΓΡΑΜΜΑΤΟΣ 

7.1. Το μέσο ωριαίο κόστος των ειδικών ενεργειών κα¬ 
τάρτισης ανά εκπαιδευόμενο δεν μπορεί να είναι μεγαλύ¬ 
τερο από το ποσόν των 3.500 δραχμών. Το μέσο κόστος 
προκύπτει από τη διαίρεση του συνολικού κόστους δια 
του αριθμού των καταρτιζομένων και του αριθμού των ω¬ 
ρών κατάρτισης/άτομο. 

7.2. Για τις ενέργειες κατάρτισης που υλοποιούνται με 
διακρατική συνεργασία και κατατίθεται μαζί με την πρό- 

τάση συμφωνητικό διακρατικής συνεργασίας, το ανώτα¬ 
το μέσο ωριαίο κόστος κατάρτισης ανά εκπαιδευόμενο εί¬ 
ναι δυνατόν να υπερβαίνει το ανωτέρω προβλεπόμενο ό¬ 
ριο και μετά από αιτιολογημένη αίτηση του φορέα, το 
Υπουργείο Ανάπτυξης να εγκρίνει ως ανώτατο μέσο ωρι¬ 
αίο κόστος ποσό μέχρι και 5.000 δραχμές. 

8. ΔΙΑΚΑΙΟΛΟΓΗΤΙΚΑ ΓΙΑ ΤΗΝ ΕΓΚΡΙΣΗ ΕΙΔΙΚΩΝ 
ΕΝΕΡΓΕΙΩΝ ΚΑΤΑΡΤΙΣΗΣ ΕΡΓΑΖΟΜΕΝΩΝ 
Για την έγκριση των ειδικών ενεργειών κατάρτισης οι εν¬ 
διαφερόμενοι φορείς υποβάλλουν πρόταση η οποία πε¬ 
ριέχει τα ακόλουθα: 

α) Αναλυτικό και πλήρες εκπαιδευτικό πρόγραμμα ανά 
ειδικότητα και αντικείμενο κατάρτισης, στο οποίο θα πε¬ 
ριλαμβάνονται και τα εξής: 

- Ο τίτλος του προγράμματος 

- Ο σκοπός του προγράμματος 

- Αναλυτικά οι επιμέρους στόχοι του προγράμματος 
Συνοπτικό και αναλυτικό περιεχόμενο του προγράμ¬ 
ματος 

- Προδιαγραφές σχετικά με το επίπεδο εκπαίδευσης και 
εμπειρίας των εκπαιδευομένων 

- Κατάσταση των εκπαιδευτών, με σύντομα βιογραφικά 
σημειώματα 

- Ο τρόπος παρουσίασης του προγράμματος 

- Τα μέσα και οι μέθοδοι που θα χρησιμοποιηθούν 

- Η διάρκεια του προγράμματος (θεωρία - πράξη) 

Η διαδικασία αξιολόγησης των καταρτιζομένων του 
προγράμματος 
β) Αναλυτικό προϋπολογισμό. 

Υ) Συμφωνητικό συνεργασίας των Δομών και της επιχεί¬ 
ρησης όπου θα πραγματοποιηθεί η πρακτική άσκηση στο 
οποίο αναφέρεται ο αριθμός ωρών της πρακτικής άσκη¬ 
σης. 

δ) Σύμβαση διακρατικής συνεργασίας εφόσον προβλέ- 
πεται στην πρόταση. 

9. ΥΠΟΒΟΛΗ ΔΙΚΑΙΛΟΓΗΤΙΚΩΝ ΜΕΤΑ ΤΗΝ ΕΓΚΡΙΣΗ 
ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 
Οι φορείς που χρηματοδοτούνται από το ΕΚΤ οφείλουν 
να υποβάλουν στο Υπουργείο Ανάπτυξης / Γενική 
Γραμματεία Βιομηχανίας ή στον Ενδιάμεσο Φορέα τα α¬ 
κόλουθα στοιχεία: 

9.1. Με τη λήψη της εγκριτικής απόφασης: 

Αμέσως μετά τη λήψη της εγκριτικής απόφασης για την 
υλοποίηση και χρηματοδότηση της ενέργειας, ο φορέας 
υλοποίησης του προγράμματος υποχρεούται να υποβά¬ 
λει: 

α) Νέα αίτηση αναπροσαρμοσμένη σύμφωνα με την ε¬ 
γκριτική απόφαση, μέσα σε ένα μήνα από τη γνωστοποίη- 
ση της έγκρισης καθώς και αναλυτικό προϋπολογισμό δα¬ 
πανών. 

β) Δήλωση με την οποία γνωστοποιείται το ονοματεπώ¬ 
νυμο του υπαλλήλου που είναι υπεύθυνος για τη διαχείρι¬ 
ση της ενέργειας κατάρτισης. 

γ) Επιτρέπεται η αντικατάσταση των εκπαιδευτών που 
είχαν περιληφθεί στην αρχική πρόταση σε ποσοστό 20% 
επί των εκπαιδευτικών ωρών σε σχέση με την εγκριθείσα 
πρόταση, μόνο εφόσον οι νέοι εκπαιδευτές έχουν τουλά¬ 
χιστον τα ίδια τυπικά και ουσιαστικά προσόντα με τους α- 
ντικατασταθέντες. Επίσης επιτρέπεται αύξηση των εκπαι¬ 
δευτών σε ποσοστό 20%. Ο φορέας υποχρεούται να γνω¬ 
στοποιήσει την αντικατάσταση ή/και την αύξηση των 
εκπαιδευτών στην υπηρεσία που εγκρίνει την πρόταση, υ¬ 
ποβάλλοντας ταυτόχρονα βιογραφικά σημειώματα και αι¬ 


τιολογώντας την αντικατάσταση ή/και την αύξηση αυτή, 
και την υλοποιεί μετά από έγκριση. 

9.2. Πριν την υλοποίηση του προγράμματος: 

Ο φορέας υλοποίησης υποχρεούται το αργότερο 20 η¬ 
μέρες πριντην έναρξη της κατάρτισης να υποβάλει τα πα¬ 
ρακάτω: 

α) Βεβαίωση - δήλωση της έναρξης υλοποίησης του 
προγράμματος, στην οποία θα πρέπει να περιλαμβάνο¬ 
νται τα ακόλουθα: 

- Ο τόπος υλοποίησης του προγράμματος 

- Το ωρολόγιο πρόγραμμα 

- Η κατάσταση των εκπαιδευόμενων 

- Η κατάσταση των εκπαιδευτών 

- Το αναλυτικό περιεχόμενο του προγράμματος 
Αντίγραφο των ανωτέρω κοινοποιείται από τον Φορέα 

Υλοποίησης στο Υπουργείο Εργασίας. 

9.3. Κατά την υλοποίηση των προγραμμάτων οι φορείς 
υλοποίησης της κατάρτισης υποχρεούνται να υποβά¬ 
λουν: 

- Διμηνιαίο Δελτίο Δαπανών, 

- Διμηνιαίο Δελτίο Παρακολούθησης της ενέργειας. 

9.4. Μετά το τέλος του ημερολογιακού έτους οι φορείς 
υλοποίησης υποχρεούνται εντός τριμήνου να υποβάλουν 
αίτηση αποπληρωμής του προγράμματος κατάρτισης, η 
οποία θα περιλαμβάνει: 

- αναλυτική έκθεση των ενεργειών κατάρτισης που υλο¬ 
ποιήθηκαν, 

αναλυτική κατάσταση δαπανών των προαναφερθέ- 
ντων ενεργειών. 

10. ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΤΩΝ 
ΠΡΟΤΕΙΝΟΜΕΝΩΝ ΕΙΔΙΚΩΝ ΕΝΕΡΓΕΙΩΝ ΚΑΤΑΡΤΙΣΗΣ. 

Για την αξιολόγηση των προτεινόμενων ειδικών ενερ¬ 
γειών κατάρτισης θα λαμβάνεται υπόψη : 
α) Η πληρότητα του προγράμματος, 
β) Το αναλυτικό περιεχόμενο του προγράμματος, 
γ) Το επίπεδο των εκπαιδευτών, 
δ) Τα μέσα και οι μέθοδοι που προτείνονται να χρησιμο¬ 
ποιηθούν. 

ε) Ο επί πλέον εξοπλισμός (πέραν του βασικού) που εί¬ 
ναι αναγκαίος και προτείνεται να χρησιμοποιηθεί στο 
πρόγραμμα. 

στ) Η καινοτομία - πρωτοτυπία - μοναδικότητα του προ¬ 
γράμματος. 

ζ) Η προτεινόμενη διακρατική συνεργασία με επιχειρή¬ 
σεις, Πανεπιστήμια και Εκπαιδευτικούς Οργανισμούς α¬ 
πό τα Κράτη - Μέλη της Ευρωπαϊκής Ένωσης. 

Οι λεπτομέρειες της διαδικασίας αξιολόγησης και τα 
σχετικά κριτήρια καθορίζονται με απόφαση του 
Υπουργού Ανάπτυξης αφού ληφθούν υπόψη οι διατάξεις 
του Συστήματος Αξιολόγησης των ενεργειών που εντάσ¬ 
σονται στο Ε.Π. Συνεχιζόμενης Κατάρτισης 
11. ΤΗΡΗΣΗ ΕΚΠΑΙΔΕΥΤΙΚΩΝ ΟΡΩΝ, 
α. Ως κατώτατο όριο κατάρτισης ορίζεται εκπαίδευση 
40 ωρών και ως ανώτατο όριο 300 ώρες ανά εκπαιδευό¬ 
μενο. 

β. Το θεωρητικό μέρος πρέπει να καλύπτει τουλάχιστον 
το 70% των ωρών του προγράμματος. 

γ. Ο αριθμός των καταρτιζομένων ανά τμήμα και ειδικό¬ 
τητα θα πρέπει να είναι τουλάχιστον 15 και όχι περισσό¬ 
τεροι από 25. Μείωση των καταρτιζόμενων έως 30%, κατά 
τη διάρκεια της υλοποίησης χωρίς υπαιτιότητα του φο¬ 
ρέα επιτρέπεται μόνο μετά από έγκριση του Υπουργείου 
Ανάπτυξης. 

δ. Κατά τη διάρκεια της πρακτικής είναι απαραίτητη η 
παρουσία εκπαιδευτή. 

ε. Η ημερήσια διάρκεια κάθε προγράμματος είναι για το 
θεωρητικό μέρος, κατ'ελάχιστον τρεις (3) ώρες και η με¬ 
γίστη οκτώ (8) ώρες, ενώτοπρακτικό μέρος δεν μπορεί να 
υπερβαίνει τις οκτώ (8) ώρες ημερησίως. 

στ. Η συνολική διάρκεια της κατάρτισης σε ημερήσια 
βάση (θεωρία και πρακτική) δεν μπορεί να υπερβεί τις ο¬ 
κτώ (8) ώρες. 

ζ. Η εκπαιδευτική ώρα ορίζεται σε σαρανταπέντε (45) 
λεπτά και δεκαπέντε (15) λεπτά υποχρεωτικό διάλειμμα 
και για το πρακτικό και εργαστηριακό μέρος ορίζονται 15 
λεπτά ανά δίωρο. 

η. Απαγορεύεται η κατάρτιση κατά τις επίσημες αργίες 
και κατά τις Κυριακές. 

θ. Για κάθε ενέργεια κατάρτισης και ανά ειδικότητα εί¬ 
ναι υποχρεωτική η παροχή εκπαιδευτικών σημειώσεων 
και άλλων εκπαιδευτικών υλικών στους καταρτιζόμενους. 

ι. Κάθε καταρτιζόμενος δεν είναι δυνατόν να συμμετέχει 
σε περισσότερα από δύο προγράμματα κατά το ίδιο έτος. 

κ. Η επιλογή των καταρτιζόμενων γίνεται από επιτροπή 
στην οποία συμμετέχει εφόσον κριθεί απαραίτητο και εκ¬ 
πρόσωπος του φορέα διαχείρισης του Επιχειρησιακού 
Προγράμματος. 

Αρθρο 5 

ΠΟΣΟΣΤΑ ΧΡΗΜΑΤΟΔΟΤΗΣΗΣ 

α) Τα ποσοστά χρηματοδότησης των Ειδικών Ενεργει¬ 
ών Κατάρτισης διαμορφώνονται ως εξής: 

- Συμμετοχή ΕΚΤ 75% 

- Εθνική Συμμετοχή 25% 

Άρθρο 6 

ΛΟΙΠΕΣ ΥΠΟΧΡΕΩΣΕΙΣ & ΟΡΟΙ ΧΡΗΜΑΤΟΔΟΤΗΣΗΣ 

α) Η τήρηση των παραπάνω αναφερομένων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το ΕΚΤ είναι υ¬ 
ποχρεωτική, η μη τήρηση των παραπάνω ή η ελλιπής τή¬ 
ρηση αυτών καθώς και των διαδικασιών των χρηματοδο¬ 
τούμενων από το ΕΚΤ προγραμμάτων, όπως αυτές απορ¬ 
ρέουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρω¬ 
ση των προγραμμάτων και την επιστροφή των τυχόν ει- 
σπραχθέντων χρηματικών ποσών. 

β) Η καταβολή των αμοιβών των καταρτιζομένων απο¬ 
τελεί πρώτη προτεραιότητα και γίνεται εξολοκλήρου με 
τη λήξη του Προγράμματος υπό την προϋπόθεση ότι έχει 
καταβληθεί στο φορέα η β’ προκαταβολή της Κοινοτικής 
Συμμετοχής. 

γ) Απουσίες των εκπαιδευομένων από την κατάρτιση ε¬ 
πιτρέπονται σε ποσοστό 10% του συνολικού αριθμού των 
ωρών του προγράμματος. 

δ) Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων 
πρέπει να τηρούνται στην έδρα του φορέα υλοποίησηςε- 
πί τριετία μετά την τελευταία πληρωμή (παρ. 3 άρθρο 23 
του Καν. 2082/93 της Ευρωπαϊκής Ένωσης) κάθε προ¬ 
γράμματος. 

ε) Όλατα τιμολόγια και δελτία παροχής υπηρεσιώνπρέ- 
πει να είναι πρωτότυπα ή νομίμως επικυρωμένα. Δεν γίνο¬ 
νται δεκτά συγκεντρωτικά τιμολόγια εφόσον αυτά δεν συ¬ 
νοδεύονται από αναλυτικά παραστατικά των επί μέρους 
δαπανών. 


στ) Η υπέρβαση του εγκριθέντος κόστους δεν θεωρεί¬ 
ται επιλέξιμη δαπάνη. 

ζ) Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη από την απόφαση ένταξης ενέργεια που υλο¬ 
ποιήθηκε, σύμφωνα με τους όρους της παρούσας Από¬ 
φασης. 

η) Σε περίπτωση μείωσης του αριθμού των εγκεκριμέ¬ 
νων ατόμων προ της έναρξης υλοποίησης αναπροσαρμό¬ 
ζεται το εγκριθέν κόστος του προγράμματος σύμφωνα με 
το εγκεκριμένο μέσο ωριαίο κόστος ανά καταρτιζόμενο. 
Σε περίπτωση όμως που η μείωση - του αριθμού των κα- 
ταρτιζομένων γίνει κατά τη διάρκεια υλοποίησης και σύμ¬ 
φωνα με το εδάφιο (γ) της παραγράφου 11 του άρθρου 3, 
δεν γίνεται περικοπή του εγκριθέντος κόστους. 

Αρθρο 7 

ΣΥΣΤΗΜΑ ΕΛΕΓΧΟΥ 

1. Π ροκειμένου να εξασφαλιστεί η αποτελεσματικότητα 
των ενεργειών κατάρτισης οι οποίες χρηματοδοτούνται 
από το Ε.Κ.Τ., το Υπουργείο Ανάπτυξης σε συνεργασία με 
το Υπουργείο Εργασίας, το Υπουργείο Οικονομικών και 
τα αρμόδια όργανα της Ευρωπαϊκής Επιτροπής, διενερ¬ 
γεί ελέγχους με σκοπό: 

α) Την πιστή τήρηση των εθνικών και κοινοτικών διατά¬ 
ξεων. 

β) Την επιλεξιμότητα των δαπανών και την αιτιολόγηση 
τους. 

γ) Την ορθή υλοποίηση των ενεργειών και τη διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

δ) Την πρόληψη ή την διαπίστωση τυχόν παραβάσεων 
και την επιβολή κυρώσεων. 

ε) Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

στ) Την εξακρίβωση της σύννομης διεξαγωγής των 
χρηματοδοτούμενων από το Ε.Κ.Τ., ενεργειών. 

2. Η διεξαγωγή ελέγχων στις χρηματοδοτούμενες από 
το Ε.Κ.Τ. καιτο Ε.Τ.Π.Α. ενέργειες προβλέπεται: 

- Από τις διατάξεις των άρθρων 206 και 209 εδάφ. γ’ της 
Συνθήκης Ένταξης. 

- Από τον Καν. 4253/88 (άρθρο 25 παρ. 1 και 6). 

- Από τον Καν. 4255/88 Ε.Κ.Τ. 

-Από τον Καν. 4254/88 (άρθρο 11) Ε.Τ.Π.Α. 

- Από τον Καν. 2082/άρθρο 23. 

-Από τον Καν. 1681/94. 

-Από τον Καν. 2988/95 του Συμβουλίου της Ευρωπαϊκής 
Ένωσης. 

3. Ο έλεγχος ενός προγράμματος συνίσταται στον τεκ¬ 
μηριωμένο τεχνικό, παιδαγωγικό, λογιστικό και οικονομι¬ 
κό έλεγχο αυτού, καθώς και στον έλεγχο διεξαγωγής του 
σύμφωνα με τις ισχύουσες κοινοτικές και εθνικές διατά¬ 
ξεις. Επίσης ελέγχεται: 

α. Ο σεβασμός των στόχων του Μέτρου στο οποίο έχει 
ενταχθεί η ενέργεια καθώς και του Επιχειρησιακού 
Προγράμματος Βιομηχανίας. 

β. Η εναρμόνιση του προγράμματος με το Κ.Π.Σ. και 
τους στόχους που προβλέπονται στην μεταρρύθμιση των 
διαρθρωτικών ταμείων. 

γ. Η καλή δημοσιονομική διαχείριση. 

4. Οι έλεγχοι είναι επιτόπιοι και πραγματοποιούνται με 
τη διάθεση από τον φορέα υλοποίησης στα όργανα ελέγ¬ 
χου των απαραίτητων δικαιολογητικών. Μη έγκαιρη συμ- 

μόρφωση με τα ανωτέρω έχει σαν συνέπεια την μη επιλε- 
ξιμότητα των δαπανών. 

5. Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωση προς τα όργανα ε¬ 
λέγχου. 

6. Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων 
πρέπει να τηρούνται στον τόπο υλοποίησης κατά τη διάρ¬ 
κεια της κατάρτισης και μετά το πέρας αυτής στην έδρα 
του φορέα επί τριετία μετά την τελευταία πληρωμή (παρ. 
3 άρθρο 23 του Καν. 2082/93 της Ευρωπαϊκής Ένωσης) 
κάθε προγράμματος. 

7. Όλα τα τιμολόγια και δελτία παροχών υπηρεσιών 
πρέπει να είναι πρωτότυπα ή νομίμως επικυρωμένα. Δεν 
γίνονται δεκτά συγκεντρωτικά τιμολόγια εφόσον αυτά 
δεν συνοδεύονται από αναλυτικά παραστατικά των επί 
μέρους δαπανών. 

8. Η τήρηση των παραπάνω αναφερομένων στοιχείων 
καθώς και των όρων, προϋποθέσεων και υποχρεώσεων 
των φορέωνπου χρηματοδοτούνται από το ΕΚΤ είναι υπο¬ 
χρεωτική. Η μητήρησητωνπαραπάνωήηελλιπήςτήρηση 
αυτών καθώς και των διαδικασιών των χρηματοδοτούμε¬ 
νων από το ΕΚΤ προγραμμάτων, όπως αυτές απορρέουν 
από το νομικό πλαίσιο που τις διέπει, πέραν οποιοσδήπο¬ 
τε άλλης επίπτωσης, επιφέρουν την ακύρωση των προ¬ 
γραμμάτων, την επιστροφή τυχόν εισπραχθέντων χρημα- 
τικώνποσώνκαιτοναποκλεισμό του φορέα υλοποίησης α¬ 
πό τις διαδικασίες πιστοποίησης και από μελλοντικές 
χρηματοδοτήσεις του ΕΚΤ, για τα επόμενα δύο χρόνια. Οι 
παραπάνω κυρώσεις επιβάλλονται αθροιστικά ή κλιμακω¬ 
τά με σχετική πράξη της Δ/νσης Ελέγχου και Αξιολόγησης 
του Υπουργείου Εργασία και Κοινωνικών Ασφαλίσεων η ο¬ 
ποία κοινοποιείται στη Δ/νση Σχεδιασμού και Εφαρμογής 
Προγραμμάτων ΕΚΤ του ίδιου Υπουργείου, καθώς και στο 
Αυτοτελές Γραφείο Διαχείρισης Κοινοτικών Προγραμ¬ 
μάτων του Υπουργείου Ανάπτυξης. Η αναζήτηση κατα- 
βληθέντων ποσών γίνεται σύμφωνα με τον Κώδικα Εί¬ 
σπραξης Δημοσίων Εσόδων (Ν.2362/95-ΦΕΚ247/95). 

9. Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη ενέργεια που υλοποιήθηκε, σύμφωνα με τους 
όρους της παρούσας Κοινής Υπουργικής Απόφασης. 

10. Στοιχεία των οποίων η τήρηση είναι υποχρεωτική και 
τα οποία δεν επεδείχθηκαν κατά τον έλεγχο με υπαιτιότη¬ 
τα του φορέα, δεν λαμβάνονται υπόψη από το Δευτε¬ 
ροβάθμιο όργανο ελέγχου, που συστάθηκε με την υπ’α- 
ριθμ. 111456/8.7.96 Απόφαση του Υπ. Εργασιακοί Κοινω¬ 
νικών Ασφαλίσεων κατά την εξέταση ένστασης που 
δύνανται να υποβάλουν οι φορείς εντός 60 ημερών από 
της λήψεως του αποτελέσματος του πρωτοβάθμιου ε¬ 
λέγχου. 

Άρθρο 8 

ΤΕΛΙΚΕΣ ΔΙΑΤΑΞΕΙΣ 

Η παρούσα Κοινή Υπουργική Απόφαση ισχύει από τη 
δημοσίευση της στην Εφημερίδα της Κυβερνήσεως. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Σεπτεμβρίου 1997 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΒΑΣΩ ΠΑΠΑΝΔΡΕΟΥ ΜΙΛΤΙΑΔΗΣ ΠΑΠΑΪΩΑΝΝΟΥ 


Αοιθ. 35433/2146 (2) 

Σύστημα Διαχείρισης, Παρακολούθησης, Ελέγχου και 
Αξιολόγησης Ενεργειών Κατάρτισης που υλοποιού¬ 
νται στα πλαίσια του Επιχειρησιακού Προγράμματος 
Βιομηχανίας (Ε.Π.Β.), τα οποία χρηματοδοτούνται από 
το Ευρωπαϊκό Κοινωνικό Ταμείο (Ε.Κ.Τ.) στο πλαίσιο 
του Κοινοτικού Πλαισίου Στήριξης (Κ. Π. Σ.) 1994-1999. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του ν. 2150/94 (ΦΕΚ 
98Α). 

2. Τις διατάξεις του άρθρου 18, παρ. 3 και 4 του ν. 
2224/94 "Ρύθμιση θεμάτων εργασίας, συνδικαλιστικών 
θεμάτων κ.λπ. (ΦΕΚ 112/Α). 

3. Τις διατάξεις των άρθρων 23α και 23β του ν. 1892/90, 
όπως ισχύει. 

4. Τις διατάξεις του Π.Δ. 229/86 (ΦΕΚ Α 86) “Σύσταση 
και οργάνωση της Γενικής Γραμματείας Βιομηχανίας” και 
του Π.Δ. 396/89 (ΦΕΚ Α 172) “Οργανισμός της Γενικής 
Γ ραμματείας Βιομηχανίας", όπως τροποποιήθηκε και συ¬ 
μπληρώθηκε με το Π.Δ. 189/31.5.95 (ΦΕΚ Α 99). 

5. Τις διατάξεις του Π.Δ. 27/1.2.96 (ΦΕΚ 19/Α) “Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης”. 

6. Τις διατάξεις του Π.Δ. 368/89 “Οργανισμός του 
Υπουργείου Εργασίας (ΦΕΚ 163/Α). 

7. Τις διατάξεις των Κανονισμών με αριθμ. 2081/20-7- 
93,2082/20-7-93 και2084/20-7-93της Επιτροπήςτης Ε.Ε. 

8. Την απόφαση της Ευρωπαϊκής Επιτροπής με αριθμ. Ο 
(94) 1421/27-7-94, σχετικά με την έγκριση του Επιχειρη¬ 
σιακού Προγράμματος Συνεχιζόμενης Επαγγελματικής 
Κατάρτισης και Προώθησης της Απασχόλησης. 

9. Την απόφαση της Ευρωπαϊκής Επιτροπής με αριθμ. Ε 
(94) 1833/2/29-7-94 με την οποία εγκρίνεται το Επιχειρη¬ 
σιακό Πρόγραμμα Βιομηχανίας. 

10. Την απόφαση της Ευρωπαϊκής Επιτροπής με αριθμό 
Ε(97) 1035/10/23-4-1997 

11. Τις διατάξεις των άρθρων 32, 33, 34,35 και 37 του Ν. 
1943/91 (ΦΕΚ50Α). 

12. Τις διατάξεις του Π.Δ. 327/28-8-1995 (ΦΕΚ 176Α) 
“Όροι και διαδικασίες για την ανάθεση της εκτέλεσης και 
τη χρηματοδότηση έργων, μελετών και υπηρεσιών, που 
προβλέπονται σε προγράμματα του Υπουργείου Βιομη¬ 
χανίας, Ενέργειας και Τεχνολογίας”. 

13. Τις διατάξεις του άρθρου 27 του ν. 2081/92 (154Α) 
με το οποίο προστέθηκε το άρθρο 29Α στον ν. 1558/85. 

14. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπο¬ 
λογισμού. 

15. Την ανάγκη προσαρμογής του Συστήματος Δια¬ 
χείρισης & Παρακολούθησης Ενεργειών Συνεχιζόμενης 
Επαγγελματικής Κατάρτισης, στις ιδιαιτερότητες των 
ενεργειών κατάρτισης του Επιχειρησιακού Προγράμ¬ 
ματος Βιομηχανίας (Ε.Π.Β.), αποφασίζουμε: 

Άρθρο 1 

' Το Υπουργείο Ανάπτυξης - Γενική Γραμματεία Βιομηχα¬ 
νίας αναλαμβάνει τη διαχείριση των δράσεων κατάρτισης 
που περιλαμβάνονται στο Επιχειρησιακό Πρόγραμμα 
Βιομηχανίας. 

Των ειδικών κατηγοριών ενδοεπιχειρησιακής κατάρτι¬ 
σης εργαζομένων και στελεχών επιχειρήσεων που έχουν 
υπαχθεί στις διατάξεις των άρθρων 23α και 23β του 
Ν. 1892/90 και χρηματοδοτούνται από το Ευρωπαϊκό Κοι¬ 
νωνικό Ταμείο (ΕΚΤ) στα πλαίσια του Υποπρογράμματος 
5 Μέτρο 5.1 του Επιχειρησιακού Προγράμματος Βιομη¬ 
χανίας. 

Άρθρο 2 

ΝΟΜΙΚΟ ΠΛΑΙΣΙΟ 

Οι φορείς που χρηματοδοτούνται από το Ευρωπαϊκό 
Κοινωνικό Ταμείο (ΕΚΤ) οφείλουν να τηρούν: 

α. Τις διατάξεις που διέπουντη λειτουργία και διαχείρι¬ 
ση του ΕΚΤ, δηλαδή τους Κανονισμούς (ΕΟΚ) αριθ. 
2081/93,2082/93 και ιδίωςτου Κανονισμού (ΕΟΚ) με αριθ. 
2084/93 που αφορά το ΕΚΤ. 

β. Την Απόφαση της Επιτροπής της Ευρωπαϊκής 
Ένωσης (ΕΕ) με αριθ. Ε(94)1716της 13-7-93 σχετικά με 
την έγκριση του 2ου Κοινοτικού Πλαισίου Στήριξης (ΚΠΣ) 
για την Ελλάδα και ιδίως τις διατάξεις εφαρμογής του. 

γ. Την Απόφαση της Επιτροπής με αριθ. 1421 0(94) 29- 
7-94 σχετικά με την έγκριση του Επιχειρησιακού Προ¬ 
γράμματος “Συνεχιζόμενη Κατάρτιση και προώθηση της 
απασχόλησης” και ιδίως τις διατάξεις εφαρμογής. 

δ. Την Απόφαση της Επιτροπής με αριθ. Ε (94) 
1833/2/29-7-94 σχετικά με την έγκριση του Επιχειρησια¬ 
κού Προγράμματος Βιομηχανίας. 

ε. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

στ. Την ισχύουσα Εθνική και Κοινοτική Νομοθεσία που 
αφορά την υλοποίηση και διαχείριση προγραμμάτων. 

η. Τηνισχύουσα Φορολογική Νομοθεσίακαι ιδίως το νο¬ 
μότυπο των φορολογικών στοιχείων και παραστατικών. 

Άρθρο 3 

ΕΙΔΙΚΕΣ ΚΑΤΗΓΟΡΙΕΣ ΕΝΔΟΕΠΙΧΕΙΡΗΣΙΑΚΗΣ 
ΚΑΤΑΡΤΙΣΗΣ ΕΡΓΑΖΟΜΕΝΩΝ 

1. Η Γ ενική Γ ραμματεία Βιομηχανίας διαχειρίζεται τις ε¬ 
νέργειες ενδοεπιχειρησιακής κατάρτισης εργαζομένων 
που προβλέπονται στο Υποπρόγραμμα 5 Μέτρο 5.1 του 
Επιχειρησιακού Προγράμματος Βιομηχανίας. 

Οι διατάξεις της παρούσας ΚΥΑ αφορούν επιχειρήσεις : 
(α) που υποβάλλουν στο Υπουργείο Ανάπτυξης - Γενική 
Γ ραμματεία Βιομηχανίας, μαζί με το επενδυτικό σκέλος, 
προγράμματα δράσεων ενδοεπιχειρησιακής κατάρτισης 
για τους εργαζόμενους σ’ αυτές. 

(β) που υπέβαλλαν στο ΥΠΑΝ-ΓΓΒ μαζί με το επενδυτικό 
σκέλος προγράμματα ενδοεπιχειρησιακής κατάρτισης 
Τα προγράμματα αυτά πρέπει να είναι εναρμονισμένα 
με τα αναπτυξιακά τους προγράμματα (Επιχειρηματικά 
σχέδια ή ειδικές επενδύσεις) και να καλύπτουν τις ανά¬ 
γκες κατάρτισης που προκύπτουν από αυτά. 

2. Οι επιχειρήσεις υλοποιούντο θεωρητικό μέρος των ε¬ 
νεργειών κατάρτισης, οι οποίες συνδυάζονται με επενδύ¬ 
σεις των άρθρων 23α και 23β του Ν1892/90, είτε σε συ¬ 
νεργασία με πιστοποιημένα Κέντρα Επαγγελματικής Κα¬ 
τάρτισης (ΚΕΚ) που θα επιλέγονται απο τις επιχειρήσεις, 
είτε σε δομές των ίδιων των επιχειρήσεων ή τέλος σε ε¬ 
νοικιαζόμενους χώρους της επιλογής τους. 

Η περίπτωση υλοποίησης του προγράμματος κατάρτι¬ 
σης σε μη πιστοποιημένες εκπαιδευτικές δομές είναι δυ¬ 
νατή εφ'όσον: 


α) έχει ζητηθεί από την επιχείρηση, αιτιολογώντας πλή¬ 
ρως τις ιδιαιτερότητες που επιβάλλουν την παραπάνω ε¬ 
ξαίρεση, 

β) η υλοποίηση πραγματοποιείται σε μη υπόγειους χώ¬ 
ρους, οι οποίοι έχουν επαρκή φυσικό ή τεχνικό φωτισμό, 
σύστημα θέρμανσης και εξαερισμού. Η ελάχιστη επιφά¬ 
νεια μίας αίθουσας διδασκαλίας πρέπει να είναι 1,5 τ.μ. α- 
νά καταρτιζόμενο, ελάχιστο ύψος χώρου 2,5 μ., συνολική 
ελάχιστη επιφάνεια κατόψεως χώρου 30 τ.μ. και να έχει 
πόρτες ελάχιστου πλάτους 0,90 μ. που θα ανοίγουν από 
μέσα προς τα έξω (ασφαλείας). Η ελάχιστη επιφάνεια χώ¬ 
ρου διαλειμμάτων να είναι 30 τ.μ. και να υπάρχει τουλάχι¬ 
στον μία τουαλέτα για τους καταρτιζόμενους. Απαιτείται 
επίσης δήλωση στατικής επάρκειας του κτιρίου υπογε¬ 
γραμμένη από πολιτικό μηχανικό και βασικά μέτρα πυρο¬ 
προστασίας των προαναφερθέντων χώρων, οι οποίοι δεν 
πρέπει να γειτνιάζουν με τους χώρους παραγωγής και δεν 
πρέπει να επηρεάζονται από οσμές και θορύβους. 

γ) διαθέτουν εποπτικά μέσα διδασκαλίας και όργανα. α¬ 
ναλυτικά προγράμματα μαθημάτων για την πλήρη εκπαί¬ 
δευση στις ειδικότητες που θα καταρτίζονται, γραφική ύ¬ 
λη, διαφανοσκόπειο και οθόνη προβολής, πίνακα ανά αί¬ 
θουσα, φωτοαντιγραφικό μηχάνημα, πίοπιΙογ, νίάοο και 
τραπέζια - καθίσματα αναλόγου αριθμού με αυτού των κα- 
ταρτιζομένων. 

Τα παραπάνω θα ελέγχονται καθ’ όλη τη διάρκεια υλο¬ 
ποίησης του προγράμματος. 

Σε περιπτώσεις όπου οι ενέργειες προγραμματίζεται να 
πραγματοποιηθούν σε Κέντρα Επαγγελματικής Κατάρτι¬ 
σης (ΚΕΚ) και μέχριτην οριστική πιστοποίηση αυτών, οι ε¬ 
πιχειρήσεις υποχρεούνται να προσφεύγουν σε δομές του 
Κανονισμού (ΕΟΚ) 815/84, σε δομές που έχουν χρηματο¬ 
δοτηθεί απο το Λ. Π. “Βελτίωση Δομών Κατάρτισης" του Α' 
Κ.Π.Σ., καθώς και σε Τριτοβάθμια Εκπαιδευτικά Ιδρύματα 
(ΑΕΙ,ΤΕΙ) 

3. Η αξιολόγηση των προτάσεων που υποβάλλονται 
πραγματοποιείται σύμφωνα με τις διατάξεις των άρθρων 
23α και 23β του Ν. 1892/90. Οι αξιολογητές οφείλουν να 
εξετάζουν και να διατυπώνουν στην εκθεσή τους τη συ νά- 
φεια και αναγκαιότητα της κατάρτισης σε σχέση με την υ- 
ποβληθείσα επενδυτική πρόταση. 

Το τμήμα των επενδυτικών προτάσεων που αφορά κα¬ 
τάρτιση ανθρώπινου δυναμικού αξιολογείται και απο ο¬ 
μάδα εργασίας που συστήνεται με απόφαση του Γ ενικού 
Γραμματέα Βιομηχανίας του Υπουργείου Ανάπτυξης ή 
του Προέδρου της Επιτροπής Παρακολούθησης ΕΠΒκαι 
στην οποία συμμετέχουν εκπρόσωποι του Υπουργείου 
Ανάπτυξης - Γενική Γραμματεία Βιομηχανίας και εκπρό¬ 
σωποι του Υπουργείου Εργασίας. Η ομάδα εργασίας εξε¬ 
τάζει τα προγράμματα κατάρτισης που έχουν συνταχθεί 
σύμφωνα με το άρθρο 9 της παρούσης και αφού λάβει υ¬ 
πόψη τις εκθέσεις των αξιολογητών και τις διατάξεις της 
παρούσας Απόφασης, εισηγείται σχετικά στη Διεύθυνση 
Βιομηχανικών Επενδύσεωντου Υπουργείου Ανάπτυξης. 

4. Η έγκριση των προγραμμάτων γίνεται από το 
Υπουργείο Ανάπτυξης. Ο έλεγχος της υλοποίησης των 
προγραμμάτων γίνεται από τα αρμόδια όργανα ελέγχου 
των άρθρων 23α και 23βτου Ν.1892/90. Επίσης ελέγχους 
πραγματοποιεί το Υπουργείο Εργασίας, το Υπουργείο 
Οικονομικών και τα αρμόδια όργανα της Ευρωπαϊκής Επι¬ 
τροπής, σύμφωνα με τις ισχύουσες διατάξεις. Οι επιχει¬ 
ρήσεις υποχρεούνται να αποδέχονται τους ανωτέρω ε- 

λέγχους και αξιολογήσεις, παρέχοντας κάθε δυνατή βοή¬ 
θεια στα εντεταλμένα όργανα ελέγχου 

5. ΕΠΙΛΕΞΙΜΕΣ ΕΝΕΡΓΕΙΕΣ 

Επιλέξιμες για χρηματοδότηση από το ΕΚΤ, είναι ενέρ¬ 
γειες ενδοεπιχειρησιακής κατάρτισης εργαζομένων που 
αφορούν: 

α. Εργαζόμενους σε επιχειρήσεις των οποίων χρηματο¬ 
δοτούνται τα επιχειρηματικά σχέδια στα πλαίσια του Μέ¬ 
τρου 3.1 του Επιχειρησιακού Προγράμματος Βιομηχα¬ 
νίας (Αρθρο 23α του Ν. 1892/90). 

β. Εργαζόμενους σε επιχειρήσεις των οποίων χρηματο¬ 
δοτούνται ειδικές επενδύσεις σταπλαίσιατου Μέτρου 3.2 
του Επιχειρησιακού Προγράμματος Βιομηχανίας (Άρθρο 
23β του Ν. 1892/90). 

6. ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες για χρηματοδότηση από το ΕΚΤ δαπάνες 
ενεργειών ενδοεπιχειρησιακής κατάρτισης εργαζομένων 
αφορούν: 

6.1. Το διδακτικό προσωπικό 

6.1.1. Οι αμοιβές των εκπαιδευτών διαμορφώνονται ως 
εξής: 

α. Μέχρι 15.000 δραχμές ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν τουλάχιστον 3 χρόνια επαγγελματική 
εμπειρία. 

β. Μέχρι 12.000 δραχμές ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών. 

γ. Μέχρι 9.000 δραχμές ανά ώρα κατάρτισης για τους 
εκπαιδευτές που είναι κάτοχοι πτυχίου τριτοβάθμιας εκ¬ 
παίδευσης και έχουν τουλάχιστον 3 χρόνια επαγγελματι¬ 
κή εμπειρία. 

δ. Μέχρι 7.000 δραχμές ανά ώρα κατάρτισης για τους 
εκπαιδευτές που είναι κάτοχοι πτυχίου τριτοβάθμιας εκ¬ 
παίδευσης. 

ε. Μέχρι 5.000 δραχμές ανά ώρα κατάρτισης για τους 
εκπαιδευτές που είναι τελειόφοιτοι Γενικού ή Τεχνικού 
Λυκείου ή Τεχνικών Επαγγελματικών Σχολών του Υπουρ¬ 
γείου Παιδείας, ή Σχολών Μαθητείας του ΟΑΕΔ και έχουν 
4 χρόνια επαγγελματική εμπειρία. 

στ. Μέχρι 5.000 δραχμές ανά ώρα κατάρτισης για τους 
εκπαιδευτές που έχουν τελειώσει την 9ετή υποχρεωτική 
εκπαίδευση (Γυμνάσιο) και έχουντουλάχιστον 6 χρόνια ε¬ 
παγγελματική εμπειρία. 

ζ. Μέχρι 4.000 δραχμές ανά ώρα κατάρτισης για τους 
εκπαιδευτές πρακτικής εκπαίδευσης που έχουντουλάχι¬ 
στον 8 χρόνια επαγγελματική εμπειρία. 

Στις παραπάνω αμοιβές συμπεριλαμβάνονται οι ασφα¬ 
λιστικές εισφορές καθώς και οι δαπάνες επιδομάτων εορ¬ 
τών, αδείας και αποζημιώσεων αδείας που αντιστοιχούν 
στο χρονικό διάστημα που διαρκεί η εκπαίδευση. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλιστικές εισφορές, ο φόρος εισο¬ 
δήματος και το τέλος χαρτοσήμου. 

6.1.2. Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 

6.1.3. Αμοιβές για κατάρτιση που παρέχεται από αλλο¬ 
δαπά φυσικά πρόσωπα ή φορείς. 

Επειδή η κατάρτιση που συνδυάζεται με επενδυτικά 
προγράμματα παρουσιάζει ιδιομορφίες και αφορά σε 
πολλές περιπτώσεις την παροχή πολύ εξειδικευμένης τε¬ 
χνογνωσίας σε περιπτώσεις χρησιμοποίησης προηγμέ¬ 
νης ή πολύ εξειδικευμένης τεχνολογίας, υπάρχει η δυνα¬ 
τότητα υπέρβασης των ανωτέρω ορίων αμοιβών για εκ¬ 


παιδευτές που καλούνται από το εξωτερικό, εφόσον τεκ¬ 
μηριώνεται η αναγκαιότητα παροχής εξειδικευμένης εκ¬ 
παίδευσης σε άμεση σχέση και με τους στόχους του ε¬ 
πενδυτικού σχεδίου. 

6.1.4. Για να χρηματοδοτηθούν οι παραπάνω κατηγο¬ 
ρίες δαπανώνπρέπει να υπάρχουντα παρακάτω στοιχεία: 

- Ονομαστική κατάσταση των εκπαιδευτών 

- Βιογραφικάτων εκπαιδευτών 

- Πιστοποιητικά σπουδών των εκπαιδευτών 

- Δείγμα υπογραφής 

- Αποδεικτικά επαγγελματικής και εκπαιδευτικής εμπει¬ 
ρίας των εκπαιδευτών 

- Δελτία παρουσίας 

- Δελτία διδασκόμενης ύλης 

- Τιμολόγια ή αποδείξεις παροχής υπηρεσιών των εκ¬ 
παιδευτών σύμφωνα με τη φορολογική νομοθεσία, ή μι- 
σθοδοτικές καταστάσεις ή εντάλματα πληρωμής. 

- Ωρολόγιο πρόγραμμα 

- Μηνιαίο δελτίο πραγματοποιηθεισών ωρών απασχό¬ 
λησης για κάθε εκπαιδευτή 

6.1.5. Σε περίπτωση μη ύπαρξης παραστατικών, οι ανω¬ 
τέρω δαπάνες δεν θεωρούνται επιλέξιμες. 

6.2. Τους εκπαιδευόμενους 

6.2.1. Όταν η κατάρτιση υλοποιείται εκτός ωραρίου ερ¬ 
γασίας, κάθε εκπαιδευόμενος αποζημιώνεται ανά ώρα 
κατάρτισης με ποσό ίσο με το ωρομίσθιό του προσαυξη¬ 
μένο με εκπαιδευτικό επίδομα ίσο με 400 δραχμές ανα ώ¬ 
ρα κατάρτισης. 

6.2.2. Οταν η κατάρτιση υλοποιείται εντός ωραρίου ερ¬ 
γασίας δεν καταβάλλεται ανά ώρα κατάρτισης άλλη αμοι¬ 
βή πέραν του ωρομισθίου. 

6.2.3. Δεν είναι επιλέξιμες δαπάνες οι αμοιβές υπερω- 
ριακής απασχόλησης, υπερεργασίας ως και επί πλέον εκ¬ 
παιδευτικών επιδομάτωνπου προβλέπονται από εσωτερι¬ 
κούς κανονισμούς επιχειρήσεων. 

6.2.4. Το εκπαιδευτικό επίδομα αποτελεί εισόδημα και 
υπόκειται σε φόρο εισοδήματος και τέλος χαρτοσήμου 
και παρουσιάζεται σε ξεχωριστή κατάσταση. 

6.2.5. Επιλέξιμες δαπάνες αποτελούν οι ασφαλιστικές 
εισφορές ως και οι εμπίπτουσες στο χρόνο κατάρτισης α¬ 
ναλογίες των επιδομάτων εορτών, αδείας ως και των α¬ 
ποζημιώσεων αδειών. 

6.2.6. Η καταβολή των μισθών των καταρτιζομένων προ¬ 
κύπτει από τις μισθολογικές καταστάσεις ή εντάλματα 
πληρωμών. 

6.2.7. Η μη ύπαρξη παραστατικών καθιστά μη επιλέξιμη 
τη δαπάνη. 

6.2.8. Τα έξοδα μετακίνησης των εκπαιδευομένων είναι 
επιλέξιμη δαπάνη μόνο σε περίπτωση που οι καταρτιζό¬ 
μενοι διαμένουν εκτός ορίων Δήμου ή κοινότητος που υ¬ 
λοποιείται η κατάρτιση. 

6.2.9. Τα έξοδα διατροφής και διαμονής των καταρτιζο- 
μένων είναι επιλέξιμη δαπάνη. 

6.2.10. Οι δαπάνες που αναφέρονται στις παραγρά¬ 
φους 6.2.1, 6.2.2, 6.2.3, 6.2.4, 6.2.5, 6.2.6, 6.2.7, 6.2.8. 
6.2.9 είναι επιλέξιμες εφόσον υπάρχουντα εξής στοιχεία: 

- Ονομαστική κατάσταση εκπαιδευομένων 

- Δελτίο παρουσίας των εκπαιδευομένων 

- Παραστατικά πληρωμής των εκπαιδευομένων 

- Μισθολογικές καταστάσεις και βιβλία αγοράς ενσή¬ 
μων 

- Ωρολόγιο πρόγραμμα εκπαίδευσης 

- Δελτίο διδαχθείσης ύλης 

- Αποδεικτικά στοιχεία για τα έξοδα μετακίνησης των εκ¬ 
παιδευόμενων 

6.3. Τα αναλώσιμα, την κατανάλωση και τον εξοπλισμό 

6.3.1. Όσον αφορά τα αναλώσιμα, την κατανάλωση και 
τον εξοπλισμό χρηματοδοτούνται δαπάνες που αφο¬ 
ρούν: 

α. Τα μη αποσβέσιμα υλικά που είναι απαραίτητα γιατην 
κατάρτιση όπως διδακτικό υλικό, βιβλία, γραφική ύλη, ση¬ 
μειώσεις, συγγραφή σημειώσεων, φωτοτυπίες, εκτυπώ¬ 
σεις, υλικά εκπαίδευσης, δαπάνες δημοσιότητας των 
προγραμμάτων, δαπάνες αποστολής εντύπων, ατομικά 
είδη των καταρτιζόμενων (γάντια, φόρμες εργασίας, υπο¬ 
δήματα, προστατευτικά γυαλιά, κ.λπ.), αναλώσιμες πρώ¬ 
τες ύλες (έως 10% του συνολικού κόστους του προγράμ¬ 
ματος αποδεικνυομένου δια του αναλόγου παραστατι¬ 
κού), υλικά καθαριότητας, προστατευτικά ενδύματα, 
δακτυλογράφηση, κ.λπ. Για τα παραπάνω είδη απαιτού¬ 
νται τιμολόγια και δελτία αποστολής εφόσον τα τιμολόγια 
δεν είναι διάτρητα και εξοφλητική απόδειξη. Η ποσότητα 
και η αξία των αναλώσιμων υλικών επαληθεύεται και απο- 
δεικνύεται συσχετιζόμενη με τον αριθμό των καταρτιζό¬ 
μενων καθώς και με τα ιδιαίτερα χαρακτηριστικά κάθε 
προγράμματος. 

β. Η ενοικίαση και η χρηματοδοτική μίσθωση εξοπλι¬ 
σμού που είναι απαραίτητος για την κατάρτιση είναι επι¬ 
λέξιμη δαπάνη, μέχρι ποσοστού 30% της αγοραστικής α¬ 
ξίας του εξοπλισμού αυτού. 

Για την απόδειξη των παραπάνω απαιτούνται μισθωτή¬ 
ρια συμβόλαια, θεωρημένα από την αρμόδια Δ.Ο.Υ., τιμο¬ 
λόγια και δελτία αποστολής εφόσον τα τιμολόγια δεν εί¬ 
ναι διάτρητα, τόσο κατά την παράδοση όσο και κατά την 
επιστροφή. 

γ. Μισθώματα αιθουσών διδασκαλίας που ενοικιάζονται 
γιατη θεωρία, εφόσονπληρούντιςπρουποθέσειςτηςπα- 
ραγράφου 2 του παρόντος άρθρου. 

δ. Δαπάνες μεταφοράς, εγκατάστασης, συντήρησης 
και ασφάλισης του εξοπλισμού. 

6.4. Λοιπές δαπάνες - Έμμεσες δαπάνες 

6.4.1. Στην κατηγορία αυτή χρηματοδοτούνται δαπάνες 
που αφορούν: 

- Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων (ασφαλι¬ 
στικές εισφορές, επιδόματα εορτών, αδείας κ.λπ.) 

- Δαπάνες μετακίνησης, διαμονής και διατροφής του ως 
άνω προσωπικού 

- Δαπάνες προετοιμασίας των προγραμμάτων 

- Δαπάνες ύδρευσης, θέρμανσης κ.λπ. 

- Ενοίκια εκπαιδευτικών δομών 

- Αμοιβές για βρεφονηπιακούς σταθμούς κατά τη διάρ¬ 
κεια υλοποίησης των προγραμμάτων 

6.4.2. Για τις παραπάνω δαπάνες απαιτούνται αποδεικτι¬ 
κά όπως: εντάλματα πληρωμής, μισθολογικές καταστά¬ 
σεις, τιμολόγια, μισθωτήρια συμβόλαια στην περίπτωση 
που οι μόνιμες υποδομές είναι ενοικιαζόμενες κ.λπ. 

Το σύνολο των δαπανών (λοιπές δαπάνες και έμμεσες 
δαπάνες) της παρούσας παραγράφου δεν είναι δυνατόν 
να υπερβαίνει το 1/4 του συνολικού κόστους του προ¬ 
γράμματος. 

6.4.3. Αμοιβές Πιστοποιημένων Δομών, όπου υπάρχει 
συνεργασία. 

6.4.4. Στις περιπτώσεις επέκτασης των εκπαιδευτικών 
δραστηριοτήτων των ΚΕΚ σε περιοχές που δεν διαθέτουν 
μόνιμες εκπαιδευτικές δομές, η δαπάνη για ενοικίαση αι¬ 


θουσών διδασκαλίας είναι επιλέξιμη κατά 100% και δεν ε¬ 
μπίπτει στον περιορισμό του 1/4 του συνολικού κόστους 
του προγράμματος 

6.4.5. Όλες οι κατηγορίες των δαπανών θεωρούνται ε¬ 
πιλέξιμες, μόνο εφ’όσονη υποχρέωση έχει αναληφθεί σε 
διάστημα δύο μηνών πριν την έναρξη του προγράμματος 
έως και δύο μήνες μετά το πέρας αυτού. 

7. ΤΗΡΗΣΗ ΕΚΠΑΙΔΕΥΤΙΚΩΝ ΟΡΩΝ 

7.1. Για τις ενέργειες κατάρτισης ισχύουν τα εξής: 

α. Ως κατώτατο όριο κατάρτισης ορίζεται εκπαίδευση 
40 ωρών και ως ανώτατο όριο 300 ώρες ανά εκπαιδευό¬ 
μενο. 

β. Το θεωρητικό μέρος πρέπει να καλύπτει τουλάχιστον 
το 50% των ωρών του προγράμματος. 

γ. Ο αριθμός των καταρτιζομένων ανά τμήμα και ειδικό¬ 
τητα θα πρέπει να συνδέεται με τις ανάγκες που προκύ¬ 
πτουν από το επενδυτικό σχέδιο της επιχείρησης. Ο αριθ¬ 
μός αυτός δεν πρέπει να υπερβαίνει τα 20 άτομα ανά τμή¬ 
μα. 

δ. Κατά τη διάρκεια της πρακτικής είναι απαραίτητη η 
παρουσία εκπαιδευτή. 

ε. Η ημερήσια διάρκεια για το θεωρητικό μέρος κάθε 
προγράμματος ορίζεται, σε ελάχιστη τρεις (3) ώρες και η 
μέγιοτη οκτώ (8) ώρες εφόσον η κατάρτιση πραγματο¬ 
ποιείται εντός ωραρίου εργασίας, μέχρι τρεις (3) ώρες ε¬ 
φόσον πραγματοποιείται εκτός ωραρίου εργασίας και μέ¬ 
χρι έξι (6) ώρες εφόσον πραγματοποιείται μη εργάσιμες 
ημέρες. Η πρακτική άσκηση δεν μπορεί να υπερβαίνει τις 
οκτώ (8) ώρες ημερησίως. 

στ. Η συνολική διάρκεια της κατάρτισης σε ημερήσια 
βάση (θεωρία και πρακτική) δεν μπορεί να υπερβεί τις ο¬ 
κτώ (8) ώρες. 

ζ. Η εκπαιδευτική ώρα ορίζεται σε σαρανταπέντε (45) 
λεπτά και δεκαπέντε (15) λεπτά υποχρεωτικό διάλειμμα 
και για το πρακτικό και εργαστηριακό μέρος ορίζονται 15 
λεπτά διάλειμμα ανά δίωρο. 

η. Απαγορεύεται η κατάρτιση κατά τις επίσημες αργίες 
και κατά τις Κυριακές. 

θ. Γ ια κάθε ενέργεια κατάρτισης και ανά ειδικότητα εί¬ 
ναι υποχρεωτική η παροχή εκπαιδευτικών σημειώσεων 
και άλλων εκπαιδευτικών υλικών στους καταρτιζόμενους. 

8. ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ 
ΚΟΣΤΟΥΣ ΤΟΥ ΠΡΟΓΡΑΜΜΑΤΟΣ 

8.1. Το μέσο ωριαίο κόστος των ενεργειών ενδοεπιχει- 
ρησιακής κατάρτισης εργαζομένων ανά εκπαιδευόμενο 
δεν μπορεί να είναι μεγαλύτερο από το ποσόν των 5.000 
δραχμών. 

8.2. Γ ια τις ενέργειες κατάρτισης που υλοποιούνται με 
διακρατική συνεργασία και κατατίθεται μαζί με την πρό¬ 
ταση συμφωνητικό διακρατικής συνεργασίας, το ανώτα¬ 
το μέσο ωριαίο κόστος κατάρτισης ανά εκπαιδευόμενο εί¬ 
ναι δυνατόν να υπερβαίνει τα ανωτέρω προβλεπόμενα ό¬ 
ρια και μετά από αιτιολογημένη αίτηση του φορέα, το 
Υπουργείο Ανάπτυξης μπορεί να πιστοποιεί ως ανώτατο 
μέσο ωριαίο κόστος ποσό μέχρι και 6.000 δραχμές. 

8.3. Το ποσοστό εισοδημάτων των καταρτιζομένων στο 
συνολικό κόστος του προγράμματος, που αποτελεί επι¬ 
λέξιμη δαπάνη θα πρέπει να είναι μικρότερο του 55% του 
συνολικού κόστους του προγράμματος. Το ποσοστό αυ¬ 
τό για τοντριτογενή τομέα καθορίζεται στο 70%. 

9. ΣΤΟΙΧΕΙΑ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΥΝ ΤΑ 
ΠΡΟΓΡΑΜΜΑΤΑ 

Τα προγράμματα κατάρτισης που συνδέονται μετά επι- 

χειρηματικά σχέδια και τις ειδικές επενδύσεις πρέπει να 
περιλαμβάνουν τα ακόλουθα: 

α) Αναλυτικό και πλήρες εκπαιδευτικό πρόγραμμα ανά 
ειδικότητα και αντικείμενο κατάρτισης, στο οποίο θα πε¬ 
ριλαμβάνονται και τα εξής: 

- Ο τίτλος του προγράμματος 

- Ο σκοπός του προγράμματος 

- Αναλυτικά οι επιμέρους στόχοι του προγράμματος 

- Συνοπτικό και αναλυτικό περιεχόμενο του προγράμ¬ 
ματος 

- Προδιαγραφές σχετικά με το επίπεδο εκπαίδευσης και 
εμπειρίας των εκπαιδευομένων και των εκπαιδευτών 

- Ο τρόπος παρουσίασης του προγράμματος 

- Τα μέσα και οι μέθοδοι που θα χρησιμοποιηθούν 

- Η διάρκεια του προγράμματος (θεωρία - πράξη) 
β) Αναλυτικός προϋπολογισμός. 

γ) Τα στοιχεία των παραγράφων α και β θα περιλαμβά¬ 
νουν ενέργειες κατάρτισης σε ετήσια βάση. Εάν το επεν¬ 
δυτικό σχέδιο έχει διάρκεια μεγαλύτερη του ενός έτους 
και σ’ αυτό προβλέπονται ενέργειες κατάρτισης προσω¬ 
πικού πέραν του έτους, πρέπει οι προβλεπόμενες ενέρ¬ 
γειες να υποβάλλονται για κάθε έτος χωριστά και να υλο¬ 
ποιούνται μέσα στο προβλεπόμενο ημερολογιακό έτος. 

10. ΥΠΟΒΟΛΗ ΔΙΚΑΙΛΟΓΗΤΙΚΩΝ ΑΠΟ ΤΟΥΣ ΦΟΡΕΙΣ 
ΥΛΟΠΟΙΗΣΗΣ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 
Οι φορείς που χρηματοδοτούνται από το ΕΚΤ οφείλουν 
να υποβάλουν στο Υπουργείο Ανάπτυξης - Γενική Γραμ¬ 
ματεία Βιομηχανίας - Διεύθυνση Βιομηχανικών Επενδύ¬ 
σεων τα ακόλουθα στοιχεία: 

10.1. Με τη λήψη της εγκριτικής απόφασης: 

Αμέσως μετά τη λήψη της εγκριτικής απόφασης για την 

υλοποίηση και χρηματοδότηση της ενέργειας και εφόσον 
σημειώνεται τροποποίηση στο εγκριθέν κόστος του προ¬ 
γράμματος κατάρτισης, ο φορέας υλοποίησης του προ¬ 
γράμματος υποχρεούται να υποβάλει νέα αίτηση ανα¬ 
προσαρμοσμένη σύμφωνα με την εγκριτική απόφαση. 

Ο φορέας υλοποίησης υποχρεούται το αργότερο 20 η¬ 
μέρες πριν την έναρξη της κατάρτισης να υποβάλει τα πα¬ 
ρακάτω: 

α) Δήλωση με την οποία γνωστοποιείται το ονοματεπώ¬ 
νυμο του υπαλλήλου που είναι υπεύθυνος για τη διαχείρι¬ 
ση της ενέργειας κατάρτισης. 

β) Στην περίπτωση που το πρόγραμμα κατάρτισης υλο¬ 
ποιείται μέσω ΚΕΚ, ιδιωτικό συμφωνητικό μεταξύ της επι¬ 
χείρησης και του ΚΕΚ θεωρη μένο από την αρμόδια Δ.Ο.Υ. 

γ) Βεβαίωση - δήλωση της έναρξης υλοποίησης του 
προγράμματος, στην οποία θα πρέπει να περιλαμβάνο¬ 
νται τα ακόλουθα: 

- Ο τόπος υλοποίησης του προγράμματος 

- Το ωρολόγιο πρόγραμμα 

- Η κατάσταση των εκπαιδευομένων 

- Η κατάσταση των εκπαιδευτών 

- Βιογραφικά σημειώματα εκπαιδευτών. 

- Το αναλυτικό περιεχόμενο του προγράμματος 

10.2. Κατά την υλοποίηση των προγραμμάτων οι φορείς 
υλοποίησης της κατάρτισης υποχρεούνται να υποβά¬ 
λουν: 

- εξαμηνιαίο δελτίο δαπανών, 

- εξαμηνιαίο δελτίο παρακολούθησης της ενέργειας, 
10.3 Μετάτοτέλοςτου ημερολογιακού έτους, οι φορείς 

υλοποίησης της κατάρτισης υποχρεούνται εντός τριμή¬ 
νου να υποβάλουν αίτηση αποπληρωμής του προγράμ¬ 
ματος η οποία θα περιλαμβάνει: 


- αναλυτική έκθεση των ενεργειών κατάρτισης που υλο¬ 
ποιήθηκαν μέσα στο έτος, 

- αναλυτική κατάσταση δαπανών των προαναφερθει- 
σών ενεργειών. 

Άρθρο 4 

ΛΟΙΠΕΣ ΥΠΟΧΡΕΩΣΕΙΣ ΚΑΙ ΟΡΟΙ ΧΡΗΜΑΤΟΔΟΤΗΣΗΣ 

α) Η τήρηση των παραπάνω αναφερομένων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το ΕΚΤ είναι υ¬ 
ποχρεωτική, η μη τήρηση των παραπάνω ή η ελλιπής τή¬ 
ρηση αυτών καθώς και των διαδικασιών των χρηματοδο¬ 
τούμενων από το ΕΚΤ προγραμμάτων, όπως αυτές απορ¬ 
ρέουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρω¬ 
ση των προγραμμάτων και την επιστροφή των τυχόν ει- 
σπραχθέντων χρηματικών ποσών. 

β) Η πληρωμή των εκπ/νων αποτελεί προτεραιότητα και 
καταβάλλεται με τη λήξη του προγράμματος εφόσον έχει 
καταβληθεί η β’ προκαταβολή του ΕΚΤ 
γ) Απουσίες των εκπαιδευομένων από την κατάρτιση ε¬ 
πιτρέπονται σε ποσοστό 10% του συνολικού αριθμού των 
ωρών του προγράμματος. 

δ) Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων 
πρέπει να τηρούνται στην έδρα του φορέα υλοποίησης 
τουλάχιστον επί τριετία μετά την τελευταία πληρωμή 
(παρ. 3 άρθρο 23 του Καν. 2082/93 της Ευρωπαϊκής 
Ένωσης) κάθε προγράμματος. 

ε) Όλατατιμολόγια και δελτία παροχής υπηρεσιών πρέ¬ 
πει να είναι πρωτότυπα ή νομίμως επικυρωμένα. Δεν γίνο¬ 
νται δεκτά συγκεντρωτικά τιμολόγια εφόσον αυτά δεν 
συνοδεύονται από αναλυτικά παραστατικά των επί μέ¬ 
ρους δαπανών. 

ζ) Η υπέρβαση του εγκριθέντος κόστους δεν θεωρείται 
επιλέξιμη δαπάνη. 

στ) Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη απάτην απόφαση ένταξης ενέργεια που υλο¬ 
ποιήθηκε, σύμφωνα με τους όρους της παρούσας Από¬ 
φασης. 

η) Σε περίπτωση μείωσης του αριθμού των εγκεκριμέ¬ 
νων ατόμων προ της έναρξης υλοποίησης αναπροσαρμό¬ 
ζεται το εγκριθέν κόστος του προγράμματος σύμφωνα με 
το εγκεκριμένο μέσο ωριαίο κόστος ανά καταρτιζόμενο. 

Άρθρο 5 

ΣΥΣΤΗΜΑ ΕΛΕΓΧΟΥ 

1. Προκειμένου να εξασφαλιστεί η αποτελεσματικότητα 
των ενεργειών κατάρτισης οι οποίες χρηματοδοτούνται 
από το Ε.Κ.Τ., το Υπουργείο Ανάπτυξης σε συνεργασία με 
το Υπουργείο Εργασίας, το Υπουργείο Οικονομικών και 
τα αρμόδια όργανα της Ευρωπαϊκής Επιτροπής, διενερ¬ 
γεί ελέγχους με σκοπό: 

α) Την πιστή τήρηση των εθνικών και κοινοτικών διατά¬ 
ξεων. 

β) Την επιλεξιμότητα των δαπανών και την αιτιολόγηση 
τους. 

γ) Την ορθή υλοποίηση των ενεργειών και τη διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

δ) Την πρόληψη ή την διαπίστωση τυχόν παραβάσεων 
και την επιβολή κυρώσεων. 

ε) Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

στ) Την εξακρίβωση της σύννομης διεξαγωγής των χρη¬ 
ματοδοτούμενων από το Ε.Κ.Τ., ενεργειών. 

2. Η διεξαγωγή ελέγχων στις χρηματοδοτούμενες από 
το Ε.Κ.Τ. και το Ε.Τ.Π.Α. ενέργειες προβλέπεται: 

- Από τις διατάξεις των άρθρων 206 και 209 εδάφ. γ’ της 
Συνθήκης Ένταξης. 

- Από τον Καν. 4253/88 (άρθρο 25 παρ. 1 και 6). 

- Από τον Καν. 4255/88 Ε.Κ.Τ. 

-Από τον Καν. 4254/88 (άρθρο 11) Ε.Τ.Π.Α. 

- Από τον Καν. 2082/άρθρο 23. 

-Από τον Καν. 1681/94. 

- Από τον Καν. 2988/95 του Συμβουλίου της Ευρωπαϊκής 
Ένωσης. 

3. Ο έλεγχος ενός προγράμματος συνίσταται στον τεκ¬ 
μηριωμένο τεχνικό, παιδαγωγικό, λογιστικό και οικονομι¬ 
κό έλεγχο αυτού, καθώς και στον έλεγχο διεξαγωγής του 
σύμφωνα με τις ισχύουσες κοινοτικές και εθνικές διατά¬ 
ξεις. Επίσης ελέγχεται: 

α. Ο σεβασμός των στόχων του Μέτρου στο οποίο έχει 
ενταχθεί η ενέργεια καθώς και του Επιχειρησιακού 
Προγράμματος Βιομηχανίας. 

β. Η εναρμόνιση του προγράμματος με το Κ.Π.Σ. και 
τους στόχους που προβλέπονται στην μεταρρύθμιση των 
διαρθρωτικών ταμείων. 

γ. Η καλή δημοσιονομική διαχείριση. 

4. Οι έλεγχοι είναι επιτόπιοι και πραγματοποιούνται με 
τη διάθεση από τον φορέα υλοποίησης στα όργανα ελέγ¬ 
χου των απαραίτητων δικαιολογητικών. Μη έγκαιρη συμ¬ 
μόρφωση με τα ανωτέρω έχει σαν συνέπεια την μη επιλε- 
ξιμότητα των δαπανών. 

5. Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωση προς τα όργανα ε¬ 
λέγχου. 

6. Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων 
πρέπει να τηρούνται στοντόπο υλοποίησης κατάτη διάρ¬ 
κεια της κατάρτισης και μετά το πέρας αυτής στην έδρα 
του φορέα τουλάχιστον επί τριετία μετά την τελευταία 
πληρωμή (παρ. 3 άρθρο 23 του Καν. 2082/93 της Ευρω¬ 
παϊκής Ένωσης) κάθε προγράμματος. 

7. Όλα τα τιμολόγια και δελτία παροχών υπηρεσιών 
πρέπει να είναι πρωτότυπα ή νομίμως επικυρωμένα. Δεν 
γίνονται δεκτά συγκεντρωτικά τιμολόγια εφόσον αυτά 
δεν συνοδεύονται από αναλυτικά παραστατικά των επί 
μέρους δαπανών. 


8. Η τήρηση των παραπάνω αναφερομένων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το ΕΚΤ είναι υ¬ 
ποχρεωτική. Η μη τήρηση των παραπάνω ή η ελλιπής τή¬ 
ρηση αυτών καθώς και των διαδικασιών των χρηματοδο¬ 
τούμενων από το ΕΚΤ προγραμμάτων, όπως αυτές απορ¬ 
ρέουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρω¬ 
ση των προγραμμάτων, την επιστροφή τυχόν εισπραχθέ- 
ντων χρηματικών ποσών και τον αποκλεισμό του φορέα υ¬ 
λοποίησης από τις διαδικασίες πιστοποίησης και από μελ¬ 
λοντικές χρηματοδοτήσεις του ΕΚΤ, για τα επόμενα δύο 
χρόνια. Οι παραπάνω κυρώσεις επιβάλλονται αθροιστικά 
ή κλιμακωτά με σχετική πράξη της Δ/νσης Ελέγχου και 
Αξιολόγησης του Υπουργείου Εργασία και Κοινωνικών 
Ασφαλίσεων η οποία κοινοποιείται στη Δ/νση Σχεδιασμού 
και Εφαρμογής Προγραμμάτων ΕΚΤ του ίδιου Υπουρ¬ 
γείου, καθώς και στο Αυτοτελές Γ ραφείο Διαχείρισης Κοι¬ 
νοτικών Προγραμμάτωντου Υπουργείου Ανάπτυξης. Η α¬ 
ναζήτηση καταβληθέντων ποσών γίνεται σύμφωνα μετον 
Κώδικα Είσπραξης Δημοσίων Εσόδων (Ν.2362/95-ΦΕΚ 
247/95). 

9. Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη ενέργεια που υλοποιήθηκε, σύμφωνα με τους 
όρους της παρούσας Κοινής Υπουργικής Απόφασης. 

10. Στοιχεία των οποίων η τήρηση είναι υποχρεωτική και 
τα οποία δεν επεδείχθησαν κατά τον έλεγχο με υπαιτιότη¬ 
τα του φορέα, δεν λαμβάνονται υπόψη από το Δευτε¬ 
ροβάθμιο όργανο ελέγχου, που συστάθηκε με την υπ’α- 
ριθμ. 111456/8.7.96 Απόφαση του Υπ. Εργασιακοί Κοινω¬ 
νικών Ασφαλίσεων κατά την εξέταση ένστασης που 
δύνανται να υποβάλουν οι φορείς εντός 60 ημερών από 
της λήψεως του αποτελέσματος του πρωτοβάθμιου ε¬ 
λέγχου. 

Άρθρο 6 

ΤΕΛΙΚΕΣ ΔΙΑΤΑΞΕΙΣ 

Η παρούσα Κοινή Υπουργική Απόφαση ισχύει από τη 
δημοσίευση της στην Εφημερίδα της Κυβερνήσεως. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Σεπτεμβρίου 1997 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΒΑΣΩ ΠΑΠΑΝΔΡΕΟΥ ΜΙΛΤΙΑΔΗΣ ΠΑΠΑΪΩΑΝ ΝΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί-ΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά θσέλιδο ή μέρος αυτού 



ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ ) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται οτην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινό από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























